ai4bharat/Pralekha huggingface dataset:
ఆర్థిక మంత్రిత్వ శాఖ
జమ్ముకాశ్మీర్లోని శ్రీనగర్లో 4 చిరుతపులి  చర్మాలను స్వాధీనం చేసుకున్న డైరెక్టొరేట్ ఆఫ్ రెవిన్యూ ఇంటెలిజెన్స్ 
జమ్మూ & కాశ్మీర్ లోని శ్రీనగర్లో కొన్ని ముఠాలు వన్యప్రాణుల అక్రమ వ్యాపారంలో పాలుపంచుకుంటూ, చిరుత పులి చర్మాలను అమ్మేందుకు సంభావ్య కొనుగోలుదారుల కోసం వెతుకుతున్నాయనే సమాచారం మేరకు కొంత కాలంగా నిర్ధిష్ట నిఘాను పెంపొందించిన తర్వాత డైరెక్టొరేట్ ఆఫ్ రెవిన్యూ ఇంటెలిజెన్స్  ఒక ఆపరేషన్ను ప్రారంభించింది. ఇందుకు అనుగుణంగా ముఠా సభ్యులను పట్టుకునేందుకు పక్కా ప్రణాళికను రూపొందించారు.
కొనుగోలుదారులుగా నటిస్తూ, ముంబై జోనల్ యూనిట్  అధికారి ఒకరు జె&కెలోని శ్రీనగర్ చేరుకున్నారు.
అనేక విడతల బేరసారాల అనంతరం, అమ్మకందారులు శ్రీనగర్లోని దాల్ గేట్ సమీపంలో ముందస్తుగా నిర్ణయించిన ప్రాంతానికి తొలి పులి చర్మాన్ని తీసుకువచ్చారు. అనుకున్న ప్రాంతంలో పులి చర్మాన్ని తీసుకువెడుతున్న వ్యక్తిని నిఘాలో ఉన్న అధికారులు అడ్డుకున్నారు. అతడు ఇచ్చిన సమాచారం ఆధారంగా, అతడి సహచరుడిని శ్రీనగర్లోని ఒక బహిరంగ ప్రదేశంలో అటకాయించారు.
తొలి ముఠాను బందీ చేసిన తర్వాత మరొక విక్రయదారుల ముఠాతో తీవ్ర బేరసారాలను పలు విడతలలో నిర్వహించారు. రాత్రంతా బేరసారాలు సాగించిన తర్వాత, ముందస్తుగా అనుకున్న ప్రదేశానికి 3 పులి చర్మాలను తీసుకువచ్చేందుకు విక్రయందారులు తీసుకువచ్చేందుకు అంగీకరించారు. నిషిద్ధ వస్తువులను  తీసుకుని వస్తున్న ముగురు వ్యక్తులను అధికారులు అడ్డగించి అదుపులోకి తీసుకున్నారు. దగ్గరలో ఉన్న ఒక బహిరంగ ప్రదేశంలో ఈ లావాదేవీకి సంబంధించిన మరో ముగ్గురు వ్యక్తులు ఎదురుచూస్తున్నారనే వారి దగ్గర నుంచి సేకరించిన సమాచారం ద్వారా తెలిసింది. వెంటనే 2 అధికారుల బృందాన్ని పంపగా, వారు బహిరంగ ప్రదేశంలో ఎదురుచూస్తున్న 3 వ్యక్తులను అదుపులోకి తీసుకున్నారు. ఈ చట్టవ్యతిరేక వ్యాపారంలో నిమగ్నమై ఉన్న ఒక సర్వీస్ కానిస్టేబుల్ సహా మొత్తం ఎనిమిదిమంది వ్యక్తులను అదుపులోకి తీసుకుని, మొత్తం 4 పులి చర్మాలను ను స్వాధీనం చేసుకున్నారు. ఈ పులులను లడాఖ్, దోడా, ఉడిల నుంచి వేటాడినట్టు తొలి దర్యాప్తులో తెలిసింది.
వన్యప్రాణి  చట్టం, 1972లోని సవరించిన సెక్షన్ 50   కింద నాలుగు చిరుతపులి చర్మాలను స్వాధీనం చేసుకున్నారు.
వన్యప్రాణ  చట్టం, 1972 కింద స్వాధీనం చేసుకున్న8 మంది నేరస్థులను, నిషిద్ధ వస్తువలను , వన్యప్రాణుల  చట్టం,1972 కింద ప్రాథమిక దర్యాప్తులను పూర్తి చేసి వన్యప్రాణ సంరక్షణ విభాగం అధికారులకు అందచేశారు.
ఆర్ధిక వ్యవహారాల మంత్రివర్గ సంఘం
2023-24 మార్కెటింగ్ సీజన్ కి గాను ఖరీఫ్ పంటలకు కనీస మద్దతు ధరలకు కేంద్ర కాబినెట్ ఆమోదం
ప్రధాని అధ్యక్షతన ఈరోజు జరిగిన ఆర్థిక వ్యవహారాల మంత్రివర్గ సంఘం 2023-2024 మార్కెటింగ్ సీజన్ కు గాను ఖరీఫ్ పంటలకు కనీస మద్దతు ధరలకు ఆమోదం తెలియజేసింది.
ఖరీఫ్ పంటలకు రైతులకు తమ ఉత్పత్తులకు తగిన ధరలు వచ్చే విధంగానూ, పంటల వైవిధ్యాన్ని ప్రోత్సహించే విధంగానూ ప్రభుత్వం 2023-2024 మార్కెటింగ్ సీజన్ కు కనీస మద్దతు ధరలు పెంచింది. ఆ వివరాలు ఈ క్రింది పట్టికలో ఉన్నాయి:
ఖరీఫ్ మార్కెటింగ్ సీజన్ 2023-2024 కు కనీస మద్దతు ధర

|
|
పంటలు
|
|
2014-15 కనీస మద్దతు ధర
|
|
2022-23 కనీస మద్దతు ధర
|
|
2023-24 కనీస మద్దతు ధర
|
|
ఖర్చుఖరీఫ్ మార్కెటింగ్ సీజన్ 2023-24
|
|
2022-23 కంటే కనీస మద్దతు ధర పెరుగుదల
|
|
ఖర్చుకంటే అదనం 
|
|
వరి - సాధారణ రకం
|
|
1360
|
|
2040
|
|
2183
|
|
1455
|
|
143
|
|
50
|
|
వరి - ఎ గ్రేడ్
|
|
1400
|
|
2060
|
|
2203
|
|
-
|
|
143
|
|
-
|
|
జొన్న హైబ్రిడ్
|
|
1530
|
|
2970
|
|
3180
|
|
2120
|
|
210
|
|
50
|
|
జొన్న -మాల్దండి
|
|
1550
|
|
2990
|
|
3225
|
|
-
|
|
235
|
|
-
|
|
సజ్జలు
|
|
1250
|
|
2350
|
|
2500
|
|
1371
|
|
150
|
|
82
|
|
రాగులు
|
|
1550
|
|
3578
|
|
3846
|
|
2564
|
|
268
|
|
50
|
|
మొక్క జొన్నలు
|
|
1310
|
|
1962
|
|
2090
|
|
1394
|
|
128
|
|
50
|
|
కందులు
|
|
4350
|
|
6600
|
|
7000
|
|
4444
|
|
400
|
|
58
|
|
పెసలు
|
|
4600
|
|
7755
|
|
8558
|
|
5705
|
|
803
|
|
50
|
|
మినుములు
|
|
4350
|
|
6600
|
|
6950
|
|
4592
|
|
350
|
|
51
|
|
వేరు శెనగ
|
|
4000
|
|
5850
|
|
6377
|
|
4251
|
|
527
|
|
50
|
|
ప్రొద్దుతిరుగుడు గింజలు
|
|
3750
|
|
6400
|
|
6760
|
|
4505
|
|
360
|
|
50
|
|
సోయాబీన్ 
|
|
2560
|
|
4300
|
|
4600
|
|
3029
|
|
300
|
|
52
|
|
నువ్వులు
|
|
4600
|
|
7830
|
|
8635
|
|
5755
|
|
805
|
|
50
|
|
నైగర్ విత్తనాలు
|
|
3600
|
|
7287
|
|
7734
|
|
5156
|
|
447
|
|
50
|
|
ప్రత్తి 
|
|
3750
|
|
6080
|
|
6620
|
|
4411
|
|
540
|
|
50
|
|
ప్రత్తి  ^
|
|
4050
|
|
6380
|
|
7020
|
|
-
|
|
640
|
|
-చెల్లించిన అన్ని ఖర్చులూ కలుపుకొని  కుటుంబ సభ్యు;ల శ్రమ ఖర్చు
^ వారి  కి, ప్రత్తి  కు విడిగా ఖర్చు సమాచారం సేకరించలేదు
2023-24 ఖరీఫ్ సీజన్ కు కనీస మద్దతు ధర పెంపు 2018-19 బడ్జెట్ లో చేసిన ప్రకటనకు అనుగుణంగా అఖిల భారత స్థాయిలో ఉత్పత్తి వ్యయపు సగటుకు ఒకటిన్నర రెట్లు ఉండేలా జరిగింది. దీనివలన రైతులకు అర్థవంతమైన లాభం ఉంటుందని అంచనావేశారు. అంచనా వేసిన లాభం అత్యధికంగా జొన్నకు 82% ఉండగా, ఆ తరువాత స్థానంలో ఉన్న కందులకు 58%, సోయాబీన్ కు 52%, మినుములకు 51% ఉంది. మిగిలిన పంటలకు రైతులకు వారి ఉత్పత్తి వ్యయం కంటే కనీసం 50% అధికంగా ఉంది.
ఈ మధ్య కాలంలో ప్రభుత్వం పప్పు ధాన్యాలు, నూనె గింజలు, చిరు ధాన్యాల వంటివి పండించటాన్ని ప్రోత్సహిస్తోంది. అందుకే ఈ పంటలకు అత్యధికంగా కనీస మద్దతు ధర ఇస్తోంది. ప్రభుత్వం అదనంగా రాష్ట్రీయ కృషి వికాస్ యోజన, జాతీయ ఆహార భద్రతా మిషన్ వంటి చొరవల ద్వారా రైతులు తమ పంటలలో వైవిధ్యం చూపేలా ప్రోత్సహిస్తోంది.
2022-23 ముందస్తు అంచనాల ప్రకారం దేశంలో మొత్తం ఆహార ధాన్యాల ఉత్పత్తి రికార్డు స్థాయిలో 330. 5 మిలియన్ టన్నులు ఉంటుందని లెక్కించారు. ఇది అంతకు ముందు సంవత్సరం 2021-22 కంటే 14.9 మిలియన్ టన్నులు అధికం. ఇది గత అయిదేళ్లలో అత్యధిక పెరుగుదల.
రక్షణ మంత్రిత్వ శాఖ
ముగిసిన త్రివిధ దళాల ఉభయచర విన్యాసం ఎఎంపిహెచ్ఇఎక్స్-2023
ద్వైవార్షిక ఆంఫీబియస్ ఎక్సర్సైజ్  ఎఎంపిహెచ్ఇఎక్స్ 2023ను 17 జనవరి 23 నుంచి ఆంధ్రప్రదేశ్లోని కాకినాడలో నిర్వహించారు. త్రిదళాలకు చెందిన అందరికీ అంతర్ కార్యాచరణ, సమన్వయ చర్యలను పెంచేందుకు ఉభయచరణ కార్యకలాపాలకు సంబంధించి బహుళ కోణాలలో సంయుక్త శిక్షణను ఇవ్వడం ఎఎంపిహెచ్ఇఎక్స్ లక్ష్యం. నేటివరకూ నిర్వహించిన ఎఎంపిహెచ్ఇఎక్స్ లలో కాకినాడలో చేపట్టిన ఎఎంపిహెచ్ఇఎక్స్ 23 అతి భారీది. దాదాపు ఐదురోజుల పాటు ఉభయచర కార్యకలాపాలకు సంబంధించిన అన్ని కోణాలలో అత్యంత సంక్లిష్టమైన విన్యాసాలను పాలుపంచుకున్న దళాలు చేపట్టాయి. ఈ విన్యాసం విజయవంతమైన ఉభయచర దాడితో ముగిసింది. దీనిని భారతీయ నావికా దళం, భారతీయ సైనిక దళ కమాండర్ల సమక్షంలో తూర్పు నావికాదళ కమాండ్ చీప్ ఆఫ్ స్టాఫ్ వైస్ అడ్మిరల్ సంజయ్ వాత్సాయన్, ఎవిఎస్ఎం, ఎన్ఎం సమీక్షించారు.
భారత నావికాదళానికి చెందిన లార్జ్ ప్లాట్ఫాం డాక్ , ల్యాండింగ్ షిప్ , ల్యాండింగ్ క్రాఫ్ట్స్ , మెరైన్ కమెండోలు చ హెలికాప్టర్లు, విమానాలు కలిగిన అనేక ఉభయచర నౌకలు ఈ విన్యాసంలో పాల్గొన్నాయి. ప్రత్యేక దళాలు, శతఘ్ని దళాలు, సాయుధవాహనాలతో 900మంది సైనికులతో భారతీయ సైన్యం ఈ విన్యాసంలో పాల్గొంది. భారత వైమానిక దళానికి చెందిన జాగ్వార్ ఫైటర్లు, సి130 విమానాలు ఈ విన్యాసంలో పాల్గొన్నాయి.
ఉభయచర కార్యకలాపాల పూర్తి ప్రక్రియలను చేపట్టేందుకు మూడు దళాల మధ్య గల అద్భుతమైన సమన్వయాన్ని, ఉభయచర సామర్ధ్యాలను ధృవీకరిస్తూ దళాల సామర్ధ్యాలను ఎఎంపిహెచ్ఇఎక్స్ 2023 అద్భుతంగా ప్రదర్శించింది.
వాణిజ్యం, పరిశ్రమల మంత్రిత్వ శాఖ
అపెడా వారణాసి రీజియన్ నుండి బియ్యం సరుకును రవాణా చేయడానికి ఒక వేదికను అందిస్తుంది
గంగా నది సమీప ప్రాంతాల సారవంతమైన భూముల కారణంగా బాస్మతి-కాని బియ్యం ఉత్పత్తిలో ఉత్తర ప్రదేశ్ లోని చందౌలి ధాన్యాగారంగా "ఉత్తర ప్రదేశ్ ధాన్ కా కటోరా" గా ప్రసిద్ది చెందింది.
వారణాసి ప్రాంతం నుండి వరి ఎగుమతి సామర్థ్యాన్ని పరిగణనలోకి తీసుకుని, అపెడా భారతదేశంలోని ప్రముఖ ఎగుమతిదారులతో సమన్వయం చేసుకుంది. వారణాసి ప్రాంతం నుండి సరుకును రవాణా చేయడానికి ఒక వేదికను అందించింది. ప్రాంతీయ బియ్యం సరుకు రవాణాను జెండా ఊపి ప్రారంభించే కార్యక్రమం 2020 డిసెంబర్ 16 న వారణాసిలోని సింధోరా రోడ్ అండర్ పాస్ దగ్గర సందహా హర్హువా రింగ్ రోడ్ వద్ద జరిగింది. 520 మెట్రిక్ టన్నుల ఆ ప్రాంతీయ బియ్యాన్ని రవాణా చేయడానికి అపెడా చైర్మన్ డాక్టర్ ఎం. అంగముత్తు, వారణాసి డివిజినల్ కమిషనర్ శ్రీ దీపక్ అగర్వాల్ సరకు రవాణా వాహనాన్నిజెండా ఊపి ప్రారంభించారు. ఈ కార్యక్రమంలో అపెడా కార్యదర్శి డాక్టర్ సుధాన్షు, అపెడా ఏజిఎం డాక్టర్ సి.బి. సింగ్, వారణాసి వ్యవసాయ సంయుక్త డైరెక్టర్, రాష్ట్ర ఉద్యాన మరియు వ్యవసాయ శాఖ, వ్యవసాయ మార్కెటింగ్ మరియు వ్యవసాయ విదేశీ వాణిజ్య శాఖ అధికారులు పాల్గొన్నారు.
ఈ సందర్భంగా చైర్మన్ అపెడా మాట్లాడుతూ, వారణాసి ప్రాంతం నుండి బియ్యం ఎగుమతులను పెంచే సామర్థ్యాన్ని పరిగణనలోకి తీసుకుని, అపెడా వారణాసి ప్రాంతం నుండి బియ్యం ఎగుమతిని పెంచడానికి ఒక దృక్పథ కార్యాచరణ ప్రణాళికను సిద్ధం చేస్తుంది అని అన్నారు.
(లక్ష్యాన్ని సాధించే దిశగా ఉత్పాదక ప్రాంతాన్ని గుర్తించడం, రైతులు, ఎఫ్పిఓలు, ఎగుమతిదారులు, సంఘాలు మరియు ఇతర వాటాదారులను ఏకీకృతం చేయడానికి వేదికను రూపొందించడం, వారణాసి డివిజన్ నుంచి ప్రాంతీయ వరిని ప్రోత్సహించడం కోసం రాష్ట్ర ప్రభుత్వ సహకారంతో ప్రయత్నాలు జరుగుతాయని డివిజనల్ కమిషనర్ వారణాసి పేర్కొన్నారు.
ఈ సరుకును మెసర్స్ సుఖ్బీర్ అగ్రో ఎనర్జీ లిమిటెడ్ ఎగుమతి చేసింది. కంపెనీ మొదటిసారి వారణాసి నుండి 520 మెట్రిక్ టన్నులను ఖతార్కు రవాణా చేస్తోంది.
తరువాత రివర్పోర్ట్ వారణాసి సందర్శన నిర్వహించారు. కమిషనర్, వారణాసి మరియు ఛైర్మన్, అపెడా బంగ్లాదేశ్ మరియు ఆగ్నేయ ఆసియా దేశాలకు రవాణా కోసం ఓడరేవు నుండి కోల్కతాకు ఎగుమతుల స్థితిగతులను సమీక్షించారు. పంపేందుకు తుది సాంకేతిక సాధ్యతను రివర్ పోర్ట్ అథారిటీ నిర్ధారించిన తరువాత రివర్ పోర్టు నుండి కొన్ని సరుకులను ప్రారంభించడానికి అన్ని ప్రయత్నాలు జరుగుతాయని అపెడా చైర్మన్ పేర్కొన్నారు.
సాంఘిక న్యాయం, మరియు సాధికారత మంత్రిత్వ శాఖ
ట్రాన్స్ జెండర్ పర్సన్స్  బిల్లు, 2019కి ఆమోదం తెలిపిన మంత్రివర్గం
ట్రాన్స్ జెండర్ పర్సన్స్  బిల్లు, 2019 ని ప్రవేశపెట్టాలన్న ప్రతిపాదన ను ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదించింది. పార్లమెంటు రాబోయే సమావేశాల లో బిల్లు ను ప్రవేశపెడతారు.
వారి యొక్క సామాజిక, ఆర్థిక మరియు విద్య సంబంధిత సాధికారిత కు ఒక యంత్రాంగాన్ని బిల్లు సమకూర్చుతుంది.
ప్రభావం
పెద్ద సంఖ్య లో గల ట్రాన్స్ జెండర్ పర్సన్స్ కు బిల్లు లబ్ధి ని చూకూర్చుతుంది. వారి పట్ల సమాజం లో నెలకొన్న కళంకాన్ని, వివక్ష ను మరియు వారి పట్ల సమాజం లో నెలకొన్న అనుచిత ధోరణుల ను బిల్లు రూపు మాపుతుంది. అంతే కాకుండా, వారి ని సమాజం లోని ప్రధాన స్రవంతి లోకి తీసుకు రావడమే కాక అన్ని వర్గాల ను కలుపుకొని పోవడానికి దోహద పడుతుంది. సమాజం లో నిర్మాణాత్మక సభ్యులు గా ట్రాన్స్ జెండర్ పర్సన్స్ ను తీర్చిదిద్దుతుంది.
పూర్వరంగం
ట్రాన్స్ జెండర్ సముదాయం పురుషులు లేదా మహిళల కేటగిరీల లో ఇమడని కారణం గా దేశం లో అత్యంత నిరాదరణ కు గురి అవుతున్న సముదాయం లో ఒక సముదాయం గా ఉంది. తత్ఫలితం గా వారు సామాజిక ఏకాకితనం మొదలుకొని విచక్షణ ను, విద్యా సౌకర్యాల లేమి ని, నిరుద్యోగాన్ని, వైద్య సదుపాయాల కొరత ను, ఇంకా తదితర అనేక సమస్యల ను ఎదుర్కోవలసి వస్తోంది. ఈ బిల్లు ట్రాన్స్ జెండర్ సముదాయాని కి సామాజికం గా, విద్య పరం గా మరియు ఆర్థిక పరం గా సాధికారిత ను కల్పించగలుగుతుంది.
(
నౌకారవాణా మంత్రిత్వ శాఖ
ఇ-కార్లను ప్రారంభించిన తొలి ప్రధాన ఓడరేవు- విఒసి పోర్టు
విఒ చిదంబరనార్ పోర్ట్ ట్రస్టు నుంచి బుధవారం సాయంత్రం తొలి బ్యాచ్ ఇ-కార్లు మూడింటికి జెండా ఊపి ప్రారంభించారు. విద్యత్ మంత్రిత్వ శాఖ పరిధిలోని ప్రభుత్వ రంగ సంస్థ ఉమ్మడి వెంచర్ అయిన ఎం/ఎఎస్ ఎనర్జీ ఎఫిషియన్సీ సర్వీసెస్ లిమిటెడ్  ఈ టాటాఎక్స్ప్రెస్- టి ఎలక్ట్రిక్ వాహనాలను వెట్ లీజ్ కింద ఆరేళ్ళ కాలానికి సరఫరా చేసింది. సమీప భవిష్యత్తులో మరొక మూడు ఇ-కార్లను రంగంలోకి దించనున్నారు.
 ఇఇఎస్ ఎల్కు చెల్లిస్తుంది.
రంగంలోకి దించిన ఈ విద్యుత్ వాహనాలు ఒక్కసారి చార్జి చేస్తే 231 కిలోమీటర్లు నిరాటంకంగా వాహనానికి శక్తిని అందించగల 21.50కె డబ్ల్యుహెచ్ లిథియం అయాన్ బ్యాటరీ ప్యాక్ను కలిగి ఉంటాయి. ఈ బ్యాటరీ ప్యాక్ ఏకకాలంలో కారుకు 3.3కిలోవాట్ల శక్తిని అందిస్తూ, మూడు కార్లను చార్జి చేయగల ఒక ఎసి  చార్జర్ ఏర్పాటును కలిగి ఉంటుంది. ఈ చార్జర్ సెటప్ అన్నది 8 గంటలలో బ్యాటరీని 0 నుంచి 100% చార్జి చేయగలదు. వాహనం వెనుక ఉండే గొట్టాల ద్వారా ఎటువంటి ఉద్గారం ఉండని ప్రతి ఎలక్ట్రిక్ వాహనం ఏడాదికి 1.5 టన్నుల కార్బన్ డయాక్సైడ్ను తగ్గించడం ద్వారా హరితవాయు ఉద్గారాలను ఉనికిని తగ్గిస్తుంది.
మారిటైమ్ ఇండియా విజన్ 2030లో భాగంగా, అంతర్జాతీయ గుర్తించిన పర్యావరణ నాణ్యతా ప్రమాణాలకు కట్టుబడి సురక్షితమైన, నిలకడైన, కాలుష్యరహిత సముద్ర రంగంలోకి ప్రపంచాన్ని నడిపించేందుకు షిప్పింగ్, పోర్ట్లు, వాటర్వేస్ మంత్రిత్వ శాఖ కట్టుబడి ఉంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2020-21 ఖరీఫ్ పంట కాలానికి కనీస మద్దతు ధరకు  రైతుల నుంచి తమ నోడల్ ఏజెన్సీల ద్వారా సేకరణ జరుపుతున్న ప్రభుత్వం
2020-21 ఖరీఫ్ మార్కెట్ సీజన్  మొదలైంది. ఇంతకూ ముందు సీజన్ల మాదిరిగానే ప్రభుత్వం అమలులో ఉన్న కనీస మద్దతు ధర స్కీము ప్రకారం రైతుల నుంచి ఎమ్మెస్పీ ప్రకారం 2020-21 ఖరీఫ్ పంటలను సేకరించడం చేస్తోంది.
భారత ఆహార సంస్థ  మరియు రాష్ట్ర ప్రభుత్వ సంస్థల ద్వారా సేకరణ జరిగే పంజాబ్, హర్యానా, తమిళనాడు మరియు ఉత్తరప్రదేశ్ వంటి కొన్ని రాష్ట్రాల నుంచి కెఎంఎస్ 20-21కు ధాన్యం సేకరణ ఊపందుకొంది. సేకరణ జరిగే ఇతర రాష్ట్రాలలో కూడా త్వరలో మొదలు కావచ్చు. ప్రభుత్వ సమాచారం ప్రకారం 2020 అక్టోబర్ 5వ తేదీ నాటికి సంచిత ధాన్యం సేకరణ 11.14 లక్షల మెట్రిక్ టన్నులను దాటింది. మొత్తం 87,000 మంది రైతుల నుంచి రూ. 2,103.46 కోట్ల విలువైన కనీస మద్దతు ధర చెల్లించి ధాన్యాన్ని సేకరించారు.
అంతేకాక కెఎంఎస్ 20-21కు తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా & ఉత్తరప్రదేశ్ రాష్ట్రాల నుంచి అందిన ప్రతిపాదనల ప్రకారం 29.64 లక్షల మెట్రిక్ టన్నుల పప్పు ధాన్యాలు, నూనె గింజల సేకరణకు ఆమోదం తెలుపడం జరిగింది. ఆంధ్ర ప్రదేశ్, కర్ణాటక, తమిళనాడు మరియు కేరళ రాష్ట్రాలలో అన్ని రుతువులలో దిగుబడి వచ్చే 1.23 లక్షల మెట్రిక్ టన్నుల కొబ్బరి సేకరణకు అనుమతి మంజూరు చేయడం జరిగింది. ఇతర రాష్ట్రాలు / కేంద్రపాలిత ప్రాంతాల నుంచి పప్పు ధాన్యాలు, నూనె గింజలు మరియు కొబ్బరి సేకరణకు ప్రతిపాదనలు అందినట్లయితే ధరల మద్దతు స్కీము ప్రకారం 2020-21 సంవత్సరానికి ప్రకటించిన ఎమ్మెస్పీ ప్రకారం నేరుగా నమోదు చేసుకున్న రైతుల నుంచి సేకరణకు ఆమోదం తెలుపడం జరుగుతుంది. ఒకవేళ ఆయా రాష్ట్రాలు / కేంద్రపాలిత ప్రాంతాలలో ప్రకటిత సీజన్లో మార్కెట్ ధర తగ్గినట్లయితే రాష్ట్ర ప్రభుత్వ సేకరణ సంస్థల ద్వారా కేంద్ర ప్రభుత్వ నోడల్ ఏజెన్సీలు కనీస మద్దతు ధరకు సేకరణ జరుపుతాయి.
తమిళనాడు, హర్యానా రాష్ట్రాలలో 111 మంది రైతులకు ప్రయోజనం చేకూర్చేలా ప్రభుత్వం తమ నోడల్ ఏజెన్సీల ద్వారా 05.10.2020 తేదీ వరకు రూ.1.01 కోట్ల విలువైన కనీస మద్దతు ధర చెల్లించి 140.30 మెట్రిక్ టన్నుల పెసర్లు సేకరించడం జరిగింది. అదేవిధంగా
ఆంధ్ర ప్రదేశ్, కర్ణాటక, తమిళనాడు మరియు కేరళ రాష్ట్రాల నుంచి 1.23 లక్షల మెట్రిక్ టన్నుల కొబ్బరి సేకరణకు అనుమతి ఇవ్వగా
కర్ణాటక మరియు తమిళనాడు రాష్ట్రాల నుంచి మాత్రమే రూ. 52.40 కోట్ల విలువైన కనీస మద్దతు ధరగల 5,089 మెట్రిక్ టన్నుల కొబ్బరి సేకరించడం జరిగింది. కొబ్బరి, పెసర్ల మార్కెట్ ధరలు ఎమ్మెస్పీ స్థాయిలో గాని, ఆ పైన గాని పలుకుతున్నాయి. పెసర్ల సేకరణ ప్రారంభించడానికి ఆయా రాష్ట్ర ప్రభుత్వాలు ఏర్పాట్లు చేస్తున్నాయి.
2020 అక్టోబర్ 1 నుంచి 5వ తేదీల మధ్య కెఎంఎస్ 20-21కు పత్తి గింజల సేకరణ కూడా మొదలైంది. హర్యానా మరియు పంజాబ్ రాష్ట్రాలలో 137 మంది రైతులకు ప్రయోజనం చేకూరుస్తూ రూ. 173.80 లక్షల కనీస మద్దతు ధర చెల్లించి భారత పత్తి సంస్థ  627 బేళ్ల పత్తిని సేకరించడం జరిగింది.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
5జి టెక్నాలజీ , స్పెక్ట్రమ్ ప్రయోగాలకు టెలికం విభాగం అనుమతి
దేశవ్యాప్తంగా వివిధ ప్రదేశాలలో 5జి ట్రయల్స్ ప్రారంభించనున్న టెలికం సర్వీసు ప్రొవైడర్లు
5జి ప్రయోగాలు గ్రామీణ , సెమీ అర్బన్, అర్బన్ ప్రాంతాలలో నిర్వహించనున్నారు.
ఈ ప్రయోగాల అనుమతిలో దేశీయ 5 జి టెక్నాలజీ కూడా ఇమిడి ఉంది.
భారత ప్రభుత్వానికి చెందిన డిపార్టమెంట్ ఆఫ్ టెలికమ్యూనికేషన్స్ , 5జి టెక్నాలజీ వినియోగం , అప్లికేషన్స్కు సంబంధించి ప్రయోగాత్మక పరీక్షల నిర్వహణకు టెలికం సర్వీసు ప్రొవైడర్లకు అనుమతి ఇచ్చింది. ఇందుకు దరఖాస్తు చేసుకున్న టిఎస్పిలలో భారతి ఎయిర్టెల్ లిమిటెడ్, రిలయన్స్ జియో ఇన్ఫో కామ్ లిమిటెడ్, ఓడాఫోన్ ఐడియా లిమిటెడ్ , ఎంటిఎన్ ఎల్ ఉన్నాయి. ఈ టిఎస్పిలు ఒరిజినల్ పరికరాల తయీరీ, సాంకేతికత సరఫరాదారులైన ఎరిక్సన్, నోకియా, శాంసంగ్, సి-డాట్లతో సన్నిహిత సంబంధాలు పెట్టుకున్నాయి. దీనికితోడు రిలయన్స్ జియో ఇన్ఫోకామ్ లిమిటెడ్, తన స్వంత దేశీయ టెక్నాలజీని ఉపయోగించి ట్రయల్స్ నిర్వహిస్తుంది.
టిఎస్పిలు తమకు తాముగా గుర్తించిన ప్రాధాన్యతలు , వారు ఎంచుకున్న టెక్నాలజీ పార్టనర్లకు అనుగుణంగా డిఒటి అనుమతులు మంజూరు చేసింది. ప్రయోగాత్మకంగా స్పెక్ట్రమ్ ను వివిధ బాండ్లలో ఇవ్వనున్నారు.
ఇందులో మిడ్ బ్యాండ్ , మిల్లీమీటర్ వేవ్ బ్యాండ్  , సబ్ - గిగాహెర్ట్జ్ , టిఎస్పి లు తమ స్వంత స్పెక్ట్రమ్ ను ఈ ప్రయోగాలు నిర్వహించేందుకు వినియోగించవచ్చు. 
ప్రస్తుతం ఈ ట్రయల్స్ నిర్వహణకు ప్రస్తుతం 6 నెలలు సమయం ఇచ్చారు. ఇందులో పరికరాల సేకరణ, ఏర్పాటుకు రెండు
నెలల సమయం కూడా ఇందులో కలిసి ఉంది.
డిఒటి ఇచ్చిన అనుమతి పత్రాల ప్రకారం ప్రతి టిఎస్పి , గ్రామీణ, సెమీ అర్బన్ ప్రాంతాలలో, అలాగే అర్బన్ ప్రాంతాలలో నిర్వహించవల్సి ఉంటుంది. 5జి టెక్నాలజీ వ్యాప్తి కేవలం పట్టణ ప్రాంతాలకు మాత్రమే పరిమితం కాకుండా దేశవ్యాప్తంగా ఉండేలా చూసేందుకు ఈ అనుమతి ఇచ్చారు.
టిఎస్పిలు ఇప్పటికే తెలిసిన 5జి టెక్నాలజీ కి తోడు 5జిఐ టెక్నాలజీ ఉపయోగంపై కూడా ట్రయల్స్ నిర్వహించేందుకు ప్రోత్సహించడం జరుగుతుంది. ఇంటర్నేషనల్ టెలికమ్యూనికేషన్స్ యూనియన్  , ఇండియా ప్రతిపాదించిన 5జిఐ టెక్నాలజీని ఆమోదించిన విషయం తెలిసిందే. ఇది 5జిటవర్లు, రేడియో నెట్ వర్క్కు మరింత ఎక్కువ అందుబాటు కలిగి ఉంటుంది. 5జిఐ టెక్నాలజీని సెంటర్ ఆఫ్ ఎక్సలెన్స్ ఇన్ వైర్లెస్ టెక్నాలజీ  , ఐఐటి మద్రాస్, ఐఐటి హైదరాబాద్లు అభివృద్ధి చేశాయి.
5జి ట్రయల్స్ నిర్వహణ లక్ష్యాలలో భారతీయ నేపథ్యంలో 5 జి స్ప్రెక్ట్రమ్ ప్రచార లక్ష్యాలు , మోడల్ ట్యూనింగ్, ఎంపిక చేసిన పరికరాల పనితీరు, దేశీయ సాంకేతిక పరిజ్ఞానంపై పరీక్షల నిర్వహణ, అప్లికేషన్లపై పరీక్షలు , 5జి ఫోన్లు, ఉపకరణాలపై పరీక్ష ఉన్నాయి.
5జి టెక్నాలజీ డాటా డౌన్లోడ్ రేట్లకు సంబంధించి  మెరుగైన వాడక అనుభవం, మూడు రెట్ల ఎక్కువ స్ప్రెక్ట్రమ్ సామర్ద్యం ఉండనున్నాయి. అలాగే ఇండస్ట్రీ 4.0 కు వీలుగా తక్కువ సమయంలొ ఎక్కువ డాటా పంపడం వంటివి ఉండనున్నాయి. దీని వినియోగం వివిధ రంగాలకు అంటే వ్యవసాయం, విద్య, ఆరోగ్యం, రవాణా, ట్రాఫిక్ మేనేజ్మెంట్, స్మార్ట్ సిటీలు, స్మార్ట్ హోమ్లు, ఇంటర్నెట్ ఆఫ్ థింగ్స్ కు సంబంధించిన బహుళ పక్ష అప్లికేషన్లకు ఉపయోగపడనున్నాయి.
ఈ ట్రయల్స్ టిఎస్పిల ప్రస్తుత నెట్ వర్క్లతో అనుసంధానం చేయకుండా విడిగా నిర్వహించాలని డిఒటి స్పష్టంచేసింది. ట్రయల్స్ వాణిజ్యేతర ప్రాతిపదికపైన ఉ ండాలి. ట్రయల్స్ సందర్భంగా రూపొందించిన డాటాను ఇండియాలోనే స్టోర్ చేయాలి. ట్రయల్స్లో భాగంగా టిఎస్పిలు దేశీయంగా అభివృద్ధి చేసిన పరికరాలను,యూజ్ కేస్లను ఈ ట్రయల్స్ లో భౄగంగా పరీక్షించి చూడాలి. 5జి అప్లికేషన్లకు సంబంధించి ఇటీవల నిర్వహించిన హాకథాన్ అనంతరం డిఒటి ఎంపిక చేసిన వంద అప్లికేషన్లు, యూస్ కేస్లు కూడా ఈ ట్రయల్స్లో అందుబాటులో ఉంచనున్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
"అంతర్జాతీయ ట్రాఫిక్ నిర్వచనం"పై ట్రాయ్ జారీ చేసిన సంప్రదింపుల పత్రంపై స్పందనలు/ప్రతిస్పందనలు స్వీకరించే గడువు తేదీలు పొడిగింపు
'టెలికాం రెగ్యులేటరీ అథారిటీ ఆఫ్ ఇండియా' , ఈ నెల 02వ తేదీన, “అంతర్జాతీయ ట్రాఫిక్ నిర్వచనం”పై ఒక సంప్రదింపుల పత్రాన్ని విడుదల చేసింది. సంప్రదింపు పత్రంలో పేర్కొన్న అంశాలపై వాటాదార్ల నుంచి రాతపూర్వక స్పందనలు స్వీకరించడానికి చివరి తేదీని ఈ నెల 30గా, ప్రతిస్పందనల కోసం చివరి తేదీని జూన్ 13గా నిర్ణయించింది.
స్పందనలు సమర్పించే సమయం పొడిగించాలని పరిశ్రమ సంఘాలు చేసిన అభ్యర్థనను దృష్టిలో ఉంచుకుని, రాతపూర్వక స్పందనలు & ప్రతిస్పందనల చివరి తేదీని వరుసగా జూన్ 20, 2023 & జులై 04, 2023 వరకు పొడిగించాలని నిర్ణయించింది.
రాతపూర్వక స్పందనలు & ప్రతిస్పందనలను శ్రీ అఖిలేష్ కుమార్ త్రివేది, సలహాదారు , ట్రాయ్కి పంపవచ్చు. ఎలక్ట్రానిక్ రూపంలో advmn@trai.gov.in ఐడీకి పంపాలి. ఈ విషయానికి సంబంధించి మరింత స్పష్టత లేదా సమాచారం కోసం శ్రీ అఖిలేష్ కుమార్ త్రివేదిని +91-11-23210481 టెలిఫోన్ నంబర్ ద్వారా సంప్రదించవచ్చు.
కార్మిక, ఉపాధికల్పన మంత్రిత్వ శాఖ
ఈపీఎఫ్ఓ పేరోల్ డేటా: జూన్ 2022 లో ఈపీఎఫ్ఓ లో కొత్తగా చేరిన 18.36 లక్షల మంది సభ్యులు
ఉద్యోగుల భవిష్య నిధి సంస్థ  లో 2022 జూన్ నెలలో కొత్తగా 15.29 లక్షల మంది సభ్యులు చేరారు. 2022 ఆగస్టు 20 న జూన్ నెలకు సంబంధించిన ఈపీఎఫ్ఓ తాత్కాలిక పేరోల్ డేటా విడుదల అయ్యింది. 2022 మే నెలతో పోలిస్తే 2022 జూన్ లో ఈపీఎఫ్ఓ లో చేరిన నికర సభ్యుల సంఖ్య 9.21% పెరిగింది. గత ఏడాది జూన్ నెలలో ఈపీఎఫ్ఓ లో చేరిన సభ్యుల సంఖ్య తో పోల్చి చూస్తే ఈ ఏడాది జూన్ నెలలో కొత్తగా చేరిన సభ్యుల సంఖ్య 5.53 లక్షలకు మించి ఉంది.
జూన్ నెలలో కొత్తగా చేరిన 18.36 లక్షల మంది సభ్యులలో 10.54 లక్షల మంది సామాజిక భద్రత అందిస్తున్న ఈపీఎఫ్, ఎంపీ చట్టం 1952 పరిధిలో ఈపీఎఫ్ఓ సభ్యత్వం తొలిసారిగా తీసుకున్నారు. 2022 నుంచి ఈపీఎఫ్ఓ లో చేరుతున్న సభ్యుల సంఖ్య పెరుగుతున్నది.
ఈపీఎఫ్ఓ నుంచి దాదాపు 7.82 లక్షల మంది నికర సభ్యులు నిష్క్రమించి, తిరిగి ఇపిఎఫ్ఓలో చేరారు. ఈపీఎఫ్ఓ లో పరిధిలోకి వచ్చే సంస్థల్లో ఉద్యోగాలు పొందిన వారు తమ సభ్యత్వాన్ని కొనసాగిస్తున్నారు. చందాదారులు తుది పరిష్కారం కోసం కాకుండా తమ సభ్యత్వాన్ని కొనసాగించాలని నిర్ణయించుకున్నారు. గత ఏడాదిలో నెలవారీగా చేరిన సభ్యుల సగటుతో పోల్చి చూసే జూన్ నెలలో చేరిన సభ్యుల సంఖ్య ఎక్కువగా ఉంది.
వయస్సు వారిగా సభ్యుల వివరాలు పరిశీలిస్తే జనవరి నెలలో ఈపిఎఫ్ఓ లో 22-25 మధ్య వయసులో ఉన్నవారు అత్యధికంగా సభ్యులుగా చేరారు. 22-25 మధ్య వయస్సు ఉన్న 4.72 లక్షల మంది ఈపీఎఫ్ఓ లో కొత్తగా సభ్యత్వం తీసుకున్నారు. ఈ వివరాలను పరిశీలిస్తే సంఘటిత రంగంలో తొలిసారిగా ఉపాధి పొందిన వారి సంఖ్య ఎక్కువగా ఉందని తెలుస్తోంది.
రాష్ట్రాల వారీగా గణాంకాల విశ్లేషణ ప్రకారం, మహారాష్ట్ర, కర్ణాటక, తమిళనాడు, హర్యానా, గుజరాత్, మరియు ఢిల్లీ రాష్ట్రాలలో ఎక్కువ మంది సభ్యత్వం పొందారు. జూన్ నెలలో ఈపీఎఫ్ఓ సభ్యులుగా చేరిన వారిలో 12.61 లక్షల నికర సభ్యులు మహారాష్ట్ర, కర్ణాటక, తమిళనాడు, హర్యానా, గుజరాత్, మరియు ఢిల్లీ రాష్ట్రాలకు చెందినవారు. మొత్తం చందాదారులు సంఖ్యలో వీరి సంఖ్య 68.66%గా ఉంది.
పేరోల్ డేటాను స్త్రీ పురుషుల వారీగా విశ్లేషిస్తే ఈపీఎఫ్ఓ లో 4.06 లక్షల మంది మహిళలు సభ్యులుగా చేరారు.గత నెలలో ఈపీఎఫ్ఓ లో 3.43 మంది మహిళలు చేరారు. గత నెలతో పోల్చి చూస్తే జూన్ నెలలో సభ్యత్వం పొందిన మహిళల సంఖ్య 18.37%మేరకు పెరిగింది. సంఘటిత రంగంలో ఉపాధి పొందిన మహిళల సంఖ్య గత 12 నెలల నుంచి ఎక్కువగా ఉంది. దీనితో మొత్తం సభ్యుల సంఖ్యలో మహిళల సంఖ్య జూన్ నెలలో 22.09% వరకు ఉంది. మే నెలలో ఈ శాతం 20.37గా ఉంది.
పరిశ్రమల వారీగా చూస్తే " ప్రత్యేక తరగతి" , 'వాణిజ్య-వ్యాపార సంస్థల' జాబితా కిందికి వచ్చే వారు జనవరి నెలలో అత్యధికంగా 47.63% వరకు సభ్యులుగా చేరారు. పాఠశాలలు, దుస్తుల తయారీ, ప్రత్యేక సేవలు, జౌళి పరిశ్రమ లాంటి రంగాల నుంచి ఈపీఎఫ్ఓ సభ్యులుగా ఎక్కువగా చేరుతున్నారు.
డేటా ఉత్పత్తి మరియు ఉద్యోగుల రికార్డులను నవీకరించడం నిరంతర ప్రక్రియగా సాగుతుంది. దీనితో ప్రస్తుత వివరాలు తాత్కాలిక వివరాలుగా ఉంటాయి. ప్రతినెలా వివరాలను ఆధునీకరించడం జరుగుతుంది. ఈపీఎఫ్ఓ సెప్టెంబర్ 2017 కాలం తర్వాత నమోదైన పేరోల్ డేటాను ఏప్రిల్ 2018 నుంచి విడుదల చేస్తోంది.
ఎంప్లాయిస్ ప్రావిడెంట్ ఫండ్ అండ్ మెసిలేనిస్ చట్టం 1952 చట్టం పరిధిలోకి వచ్చే సంఘటిత రంగానికి చెందిన ఉద్యోగుల వివరాలతో ఈపీఎఫ్ఓ పేరోల్ డేటా సిద్ధం అవుతోంది. సామాజిక భద్రతా సంస్థగా పనిచేస్తున్న ఈపీఎఫ్ఓ తన సభ్యులకు పదవీ విరమణ తరువాత లేదా సభ్యుల మరణానంతరం వారి కుటుంబ సభ్యులకు ప్రావిడెంట్ ఫండ్, బీమా ,పెన్షన్ వంటి సామాజిక భద్రత సౌకర్యాలను అందిస్తున్నది.
ఆర్థిక మంత్రిత్వ శాఖ
అక్టోబర్ 1వ తేదీన పెన్షన్ ఫండ్ రెగ్యులేటరీ అండ్ డెవలప్మెంట్ అథారిటీ.. నేషనల్ పెన్షన్ సిస్టమ్ దివస్గా పాటించనుంది.
‘ఆజాది కా అమృత్ మహోత్సవ్’ను పురస్కరించుకొని పెన్షన్ ఫండ్ రెగ్యులేటరీ అండ్ డెవలప్మెంట్ అథారిటీ  ప్రచారాన్ని ప్రారంభించింది. పెన్షన్, పదవీ విరమణపై మరింత ప్రచారాన్ని కల్పించేందుకు అక్టోబర్ 1న తేదీని నేషనల్ పెన్షన్ సిస్టమ్ దివస్గా పాటిస్తారు. తన సోషల్ మీడియా ప్లాట్ఫామ్ ల ద్వారా పిఎఫ్ఆర్డిఎ ‘#npsdiwas’ హ్యాష్ ట్యాగ్ పేరుతో ఈ ప్రచారాన్ని చేస్తోంది.
వర్కింగ్ ప్రొఫెషనల్స్ మొదలుకొని, స్వయం ఉపాధి నిపుణుల వరకు ప్రతి పౌరుడు పదవీ విరమణ తర్వాత ఆర్థికంగా మంచి భవిష్యత్తును నిర్ధారించుకోవడానికి, ఆర్థిక పరిపుష్టి పొందడానికి పిఎఫ్ఆర్డిఎ ప్రణాళిక రూపొందించాలని లక్ష్యంగా పెట్టుకుంది. దీనివల్ల నేషనల్ పెన్షన్ సిస్టమ్ చందాదారులు ప్రస్తుతం కొన్ని ప్రయోజనాలు పొందడంతోపాటు పదవీ విరమణ తర్వాత అనేక ప్రయోజనాలను పొందుతారు.
‘‘పెన్షన్, పదవీ విరమణ ప్రణాళిక కోసం అక్టోబర్ 1వ తేదీని నేషనల్ పెన్షన్ స్టిస్టమ్ దివస్గా ప్రకటించడం సంతోషంగా ఉంది. కేంద్ర ప్రభుత్వం నిర్వహిస్తున్న ఆజాదీకా అమృత్ మహోత్సవాల్లో మేమూ పాల్గొంటున్నందుకు సంతోషిస్తున్నాం. ఈ ప్రచారం ద్వారా ప్రజలకు పెన్షన్ ప్రణాళికపై మేము అవగాహన కల్పిస్తాము. ఒక పెన్షన్ నియంత్రణ సంస్థగా మేము పెన్షన్ సొసైటీ ఆఫ్ ఇండియా లక్ష్యాన్ని నెరవేర్చడం కోసం అర్హులైన పౌరులందరినీ పెన్షన్ పథకం కిందకు తీసుకురావడమే ప్రస్తుతం మా ముందున్న లక్ష్యం”అని పిఎఫ్ఆర్డిఎ చైర్పర్సన్ శ్రీ సుప్రతిమ్ బంద్యోపాధ్యాయ్ అన్నారు
పిఎఫ్ఆర్డిఎ గురించి..
పెన్షన్ ఫండ్ రెగ్యులేటరీ మరియు డెవలప్మెంట్ అథారిటీ అనేది భారతదేశంలో పెన్షన్స్కు సంబంధించి మొత్తం పర్యవేక్షణ మరియు నియంత్రణ కోసం భారత ప్రభుత్వ ఆర్థిక మంత్రిత్వ శాఖ పరిధిలో ఉన్న నియంత్రణ సంస్థ. పెన్షన్ ఫండ్ రెగ్యులేటరీ మరియు డెవలప్మెంట్ అథారిటీ చట్టం 19 సెప్టెంబర్, 2013 న ఆమోదించబడింది. మరియు 1 ఫిబ్రవరి 2014 న నోటిఫై చేయబడింది. ప్రభుత్వ ఉద్యోగులు చందాదారులుగా చేరిన నేషనల్ పెన్షన్ సిస్టమ్ను పెన్షన్ ఫండ్ రెగ్యులేటరీ మరియు డెవలప్మెంట్ అథారిటీ నియంత్రిస్తుంది. భారతదేశం, రాష్ట్ర ప్రభుత్వాలు మరియు ప్రైవేట్ సంస్థలు, అసంఘటిత రంగాల ఉద్యోగుల ద్వారా పెన్షన్ మార్కెట్ లో క్రమబద్ధమైన పురోగతిని, అభివృద్ధిని సాధించేలా చర్యలు తీసుకుంటుంది.
ప్రధాన మంత్రి కార్యాలయం
ఒక ఆర్థిక సంవత్సరం లో ఇప్పటి వరకు చూస్తే అన్నిటికంటేఎక్కువ సరకు లోడింగు ను నమోదు చేసిన రైల్ వేలు
వాణిజ్యం మరియు లాజిస్టిక్స్ రంగానికి మంచి కబురు అని పేర్కొన్న ప్రధాన మంత్రి
రైల్ వేలు 2022-23 వ ఆర్థిక సంవత్సరం లో 1512 ఎమ్ టి సరకు లోడింగు తో పాటు ఏదైనా ఒక ఆర్థిక సంవత్సరం లో ఇప్పటివరకు పరిశీలిస్తే అన్నింటి కంటే ఎక్కువ సరకు ను లోడ్ చేసిన రికార్డు ను కూడా నమోదు చేసినట్లు రైల్ వేల శాఖ కేంద్ర మంత్రి శ్రీ అశ్విని వైష్ణవ్ తెలియ జేశారు.
రైల్ వేస్ శాఖ కేంద్ర మంత్రి చేసిన పలు ట్వీట్ ల కు ప్రధాన మంత్రి ప్రత్యుత్తరాన్ని ఇస్తూ,
‘‘వాణిజ్యం మరియు లాజిస్టిక్స్ రంగానికి ఇది ఒక మంచి కబురు.’’ అని ఒక ట్వీట్ లో పేర్కొన్నారు.
నూతన మరియు పునరుత్పాదక శక్తి మంత్రిత్వ శాఖ
లాక్ డౌన్ కారణంగా... పున:వినియోగ శక్తి వనరులకు సంబంధించిన ప్రాజెక్టుల కాలపరిమితి పొడిగింపు
అన్ని పున: వినియోగ శక్తి వనరులకు సంబంధించిన ప్రాజెక్టుల కాలపరిమితిని పొడిగిస్తున్నట్టు నూతన మరియు పున: వినియోగ శక్తి వనరుల మంత్రిత్వ శాఖ కార్యదర్శి శ్రీ ఆనంద్ కుమార్ ట్వీట్ ద్వారా తెలిపారు. 21 రోజుల లాక్ డౌన్ అమలులో వున్న నేపథ్యంలో ఆయా ప్రాజెక్టుల కాలపరిమితిని పొడిగించాల్సి వచ్చిందని ఆయన వివరించారు. కరోనా వైరస్ చెయిన్ ను ధ్వంసం చేయడానికిగాను ప్రధాని శ్రీ నరేంద్ర మోదీ దేశవ్యాప్తంగా లాక్ డౌన్ ప్రకటించారు. దాంతో ఆయా ప్రాజెక్టులకు కావలసిన విడిభాగాల పంపిణీ తాత్కాలికంగా ఆగిపోయింది. అంతే కాదు వారికి కావలసిన కార్మికులు లభించడం లేదు. ఈ నేపథ్యంలో కాలపరిమితిని పొడిగించారు. కేంద్రం తీసుకున్న ఈ నిర్ణయంతో ఈ రంగానికి చెందినవారందరూ హర్షం ప్రకటిస్తున్నారు.